**Goditjet ndaj Familjës Geci të Skenderajt janë një rast konkret i veprimtarisë së msheftë serbe në Kosovë**

Nga Xhevat Meha, Rugova Post

Datë: 17/11/2017

Para 2-3 ditëve, Halil Geci si vëllau më i madh i Familjës Geci nga Llausha e Skenderajt doli me një komunikatë perms të cilës njoftoj opinionin se nga Policia e Kosovës ka marrë informatë se dikush është duke përgaditur atentat kundër vëllaut të tij Gani Geci. Poashtu, në këtë komunikatë, paraqiten edhe veprime tjera ndaj kësaj familje të cilatë kuptohen si veprime nga individë të caktuar si kundërshtarë politik.

Autori i këtij shkrimi veprimet ndaj Familjës Geci i sheh si pjesë të veprimtarisë së SHMS-ve në Kosovë. Familja Geci nuk ka kundërshtarë politik, nga fakti se nuk kanë ndonjë peshë politike që cënon interesat e asnjë grupi politik a partie politike në Kosovë. Ka shumë vite që SHMS-të me sukses i kanë larguar pjesëtarët e kësaj Familje nga skena politike përmes de-faktorizimit të tyre mbrenda LDK-se. SHMS-të me po të njëjtin sukses kanë larguar nga LDK edhe shumë individë të tjerë për të mundësuar që LDK të s h en dërrohet në një parti politike inerte, material ndërtimor për ndërtime nga grupet dhe partite tjera politike.

Në komunikatën e cekur më lart, po ashtu goditjet ndaj kësaj Familje paraqiten si veprime të individëve të caktuar. Edhe autori i këtij shkrimi, kur shihte futje të gërsherve tek puna dhe jeta e tij dhe kur merrte goditje të drejtperdrejt nga veprimtaria e SHMS-ve në punë dhe në jetë, mendonte afërsishtë njëjtë. Mirëpo para disa viteve ndalet të mendoj se çka vërtet është puna këtu, dhe zbatoj thënien angleze “step back and see the big picture” (shko një hap prapa dhe shiko pamjën e gjerë). Pas ndërmarrjes së hulumtimeve dhe analizave, doli realiteti, realitet të cilin e përshkrou në librin e tij të botuar vitin e kaluar si në vijim, citat: “Autori nuk ka asnjë lloj çështje personale dhe asnjëlloj problemi me këta individë. Të gjitha çështjet dhe të gjitha problemet autori i ka me SHMS-të. Nëse dikush mund të mendojë se ka diçka personale në mes të autorit dhe bartësve të veprimeve të SHMS-ve shtrohet pyetja: çka ka personale?

Përgjigja është se nuk ka asnjë gjë, asnjë lloj konflikti, asnjë lloj problemi. Si dhe pse mund të këtë autori diçka personale me të gjithë këta individë? Asgjë, të gjitha çështjet dhe problemet kanë të bëjn me SHMS-të. Po këta individë që kryejnë këto veprime të SHMS-ve, a kanë diçka personale me autorin e këtij publikimi? Përgjigja është se nuk kanë asnjëlloj gjëje personale. Si dhe çka mund të kanë diçka personale të gjithë këta individë me një person të vetëm, autorin e këtij publikimi? Asgjë. Po çka është puna atëherë? Puna është se këta individë kanë pranuar detyra nga SHMS-të për t’i kryer, dhe se këta individë kanë çështje dhe punë vetëm me SHMS-të. Këta individë kanë marrë detyra nga SHMS-të, i kryejnë detyrat, dhe kaq.” Po pse atëherë SHMS-të godasinë këtë Familje? SHMS-të shkelin poshtë dhe godasin deri në shkatërrim vlera të caktuara, vlera të cilatë janë të dobishme për Kosovën. Vlerat nacional-demokratike në Kosovë janë pjesë e listës së vlerave të dobishme për Kosovën të cilat SHMS-të i kanë në cak të goditjeve. SHMS-të tani godasinë Familjën Geci jo për diçka tjetër por vetëm se janë vlerë nacional-demokratike e Shqiptarëve të Kosovës.

Jo vetëm Familja Geci është cak i goditjeve të SHMS-ve në Kosovë. Jo vetëm autori i këtij shkrimi është cak i goditjeve nga SHMS-të. Edhe në lidhje me këto, autori ka përmbedhjën e të gjeturave nga hulumtimet dhe analizat e kryera të cilatë janë paraqitur në librin e tij të botuarvitin e kaluar, citat: “Jo vetëm autori i këtij publikimi, por të gjithë individët që kanë qenë bartës të vlerave të paraqitura në paragrafët ……… më lartë, si dhe bartës të vlerave tjera të ngjajshme, kanë qenë cak i sulmeve, dhe, janë goditur dhe goditen sistematikisht nga SHMS-të në Kosovë. Numri i individëve që janë bartës të vlerave të paraqitura në paragrafët ……….. më lartë, dhe që janë duke marrë goditje nga SHMS-të, janë dhjetëramijëra ose sëpaku mijëra. Dallimi në mes të këtyre individëve dhe autorit është se këta individë nuk janë në dijeni, nuk mendojnë në lidhje me veprimtarinë e SHMS-ve. Goditjet që këta i marrin i kuptojnë si të rastësishme, ose i lidhin me baza personale: “ma ka inati”, “nga xhelozia e kanë”, “nuk më dojnë se jam, i drejtë”, e të ngjajshme. Këta individë sikur janë duke fjetur. Duhet treguar këtyre individëve se kur ushtria serbe ka rrethuar Azem Bejtë Galicën, rojet e Azemit kanë fjetë dhe janë zënë rob në novilka të sanës[1]. Përveç se këta janë zënë rob të gjallë, këto roje me fjetjen e tyre edhe kanë mundësuar që ushtria serbe të kryej rrethimin deri të Avlia[2] e Kullës së Azemit.”

[1] Kështu u thuhet në Drenicë tubave të barit të Kositur dhe të tharë në livadhe

[2] Kështu i thuhet në Drenicë rrethojes së oborrit të shtëpive të punuara nga drunjët